Вариативтік бөлімнің технологиялық картасы.

Білім беру саласы: Коммуникация

Бөлімі: Драма

Тақырыбы: «Мұрагер»

Мақсаты: Мұрагер сөзінің мағынасын түсіндіру;

Білімділік: сұрақ жауап арқылы тіл байлықтарын, сөздік қорларын молайту;

Дамытушылық: ой қиялдарын дамыту;

Тәрбиелік: адамгершілікке, адалдыққа тәрбиелеу.

Көрнекілік: Суретті плакакаттар

Әдіс тәсілдер: ертегі оқу, сұрақ-жауап, сергіту сәті

Қостілділік компонент: мұрагер-наследник

|  |  |  |
| --- | --- | --- |
| Қызмет кезеңдері | Тәрбиешінің қызметі | Балалардың  іс-әрекеті |
| Мотивациалдық- қозғаушылық | Балалар мұрагер деген сөзді қалай түсінесіңдер?  Мұрагер дегеніміз ол, мұра тапсырып кететін адам. Мысалы атасы немересіне мұра қалдырса немересі мұрагер болады.  Қазір біз сол туралы ертегі оқып өрбітеміз. | Балалар білген естігендерін айта бастайды. Қызығушылықпен тыңдайды. |
| Ұйымдастырушылық- ізденістік | Бір шалдың төрт ұлы болыпты. Бір күні шал ұлдарын жинап алып:  — Мен қартайдым. Біреуіңнің үй иесі болатын уақыттарың жетті. Кімнің ақылы байлығына сай болса, сол мұрагерім болады. Әр қайссың маған байлықтарың мен ақылдылықтарыңды көрсетулерің керек,— дейді.  Үлкен ұлы асыл тас салған жүзігінің көзін көрсетіп: — Міне, менің байлығым. Ал кім бай болса, сол ақылды,—дейді.  Екінші ұлы асыл киімдерін киіп, әдеміленіп келеді де: — Мені осы түрімде көргендер ақылым мен байлығымның алдында бас иеді,— дейді.  Үшінші ұлы күміспен және алтынмен апталған белдігін буынады да: — Мұндай белдікті ешкім, ешқашан буынып көрген емес,—дейді.  Әкесі үлкен балаларына қарап, басын шайқайды да, ең кіші ұлына бұрылып: — Сен неге үндемейсің? Сен қандай байлығыңмен мақтанасың?— дейді. Сонда кенжесі: — Менде асыл тасты жүзік те, сәнді киім де, алтын-күміспен апталған белдік те жоқ. Тек жұмысқа жарамды екі қолым бар, қайрат-жігерге толы жүрегім бар,— дейді.  Шалға кенже баласының тапқыр да ойлы сөзі ұнайды. — Жұмыс істей білген адам жұтамайды, -деп, өзінің кенже ұлын үй шаруасын басқаруға мұрагерлікке атайды.  Үлкен балаларына інісінің айтқанынан шықпай, талабын орындауды өсиет етеді.  Ал енді балалар сергіті сәті болсын:  Бас бармағым - әкем,  Балаң үйрек – шешем,  Ортақ тірек – ағам,  Шылдыр шүмек апам,  Кішкентай бөбек – мен.  Бір үйде біз нешеуміз?  Бір үйде біз бесеуміз. | Балалар мұқият ертегіні тыңдайды.  Сергіту сәтін бірге орындайды. |
| Рефлексиялық-түзетушілік | Балалар мұрагер деген сөзді қалай түсіндіңдер?  Мұрагер дегеніміз ол кім? | Балалардың жауабы. |

Күтілетін нәтиже:

Нені біледі: мұрагер сөзінің мағынасын;

Қандай түсініктерді игерді: ой қиялдары; сөздік қорлары молайды;

Меңгерген дағдылары мен іскерліктері: адамгершілікке, адалдыққа тәрбиеленді.